જીતુ વાઘાણીએ જણાવ્યું હતું કે, ગુજરાતનો વિકાસ રૂંધાય એટલે કોંગ્રેસ નર્મદા ડેમનો વિરોધ કરે છે. સરદાર પટેલની દીકરીને કોંગ્રેસે હરાવી હતી, સરદાર પટેલને વડાપ્રધાન ન બનાવ્યા-ભારત રત્ન પણ આપ્યો નથી. સરદાર પટેલના નામથી જ કોંગ્રેસને એલર્જી છે કોંગ્રેસે સરદાર પટેલને હાંસિયામાં ધકેલ્યા છે. દુનિયાની સૌથી મોટી સેલિબ્રિટી નરેન્દ્ર મોદી સ્ટેચ્યુ ઓફ યુનિટીનનું લોકાર્પણ કરશે. કેવડિયા દુનિયાનું ટુરિઝમ હબ બનશે. હાલ કેટલાયે લોકો આદિવાસીઓને છેતરવા નીકળ્યા છે, કોંગ્રેસ સ્ટેચ્યુ ઓફ યુનિટીનો વિરોધ કરાવી પોતાનો રાજકીય રોટલો શેકે છે. આદિવાસીઓનું ભવિષ્ય રૂંધવાનો આ પ્રયાસ છે. જો કે આદિવાસી સમાજ હમેશા સત્યના માર્ગે ચાલનારી પ્રજા છે એ ખોટી વાતોમાં દોરાવાની નથી એવો મને વિશ્વાસ છે. નર્મદા યોજનાના અસરગ્રસ્તોની પૂરેપૂરી સત્તાવીસ માંગણીઓ પર સરકારે સંવેદનાથી નિર્ણય લીધો છે.